b"\n_START_ARTICLE_\nEscut de Cubelles\n_START_SECTION_\nHist\xc3\xb2ria\n_START_PARAGRAPH_\nVa ser aprovat el 15 de gener de 1993 i publicat al DOGC el 25 de gener del mateix any amb el n\xc3\xbamero 1699._NEWLINE_S'hi veu el castell de Cubelles, que fou una possessi\xc3\xb3 dels reis. Per aquesta ra\xc3\xb3 es representen els quatre pals de les armes reials de Catalunya a l'escut de la vila, que va esdevenir \xc2\xabcarrer de Barcelona\xc2\xbb (cosa que implicava que tenia els mateixos privilegis que la ciutat comtal) l'any 1418._NEWLINE_Est\xc3\xa0 relacionat amb l'escut de Vilanova i la Geltr\xc3\xba."